דייוויד שווימר

דייוויד לורנס שווימר (באנגלית: David Lawrence Schwimmer; נולד ב-2 בנובמבר 1966) הוא שחקן, במאי ומפיק קולנוע וטלוויזיה יהודי-אמריקאי. מוכר בעיקר בזכות גילום דמותו של רוס גלר בקומדיית המצבים המצליחה "חברים".

ביוגרפיה
שווימר נולד בקווינס שבניו יורק וגדל בלוס אנג'לס. הוא למד בתיכון "בוורלי הילס", ומורה שם עודד אותו להצטרף לתוכנית לימודי משחק בקיץ באוניברסיטת נורת'ווסטרן. לאחר שהוקסם מהחוויה, עשה את לימודיו האקדמיים באוניברסיטה, וסיים תואר ראשון בתיאטרון בשנת 1988. ייסד, יחד עם שבעה בוגרים נוספים של נורת'ווסטרן, את קבוצת התיאטרון Looking glass בשיקגו.

הפרסום העיקרי שלו הגיע לאחר שהחל לגלם את דמותו של "רוס גלר" בקומדיית המצבים המצליחה "חברים". על תפקיד זה היה מועמד לפרס אמי לשנת 1995. שווימר שיחק בכל עשר עונות הסדרה (1994–2004) ואף ביים עשרה פרקים ממנה.

פרט למשחקו ב"חברים", השתתף שווימר גם במספר סרטי קולנוע, כגון: "על חברים ולוויה אחת" (1996), "שישה ימים שבעה לילות" (1998), "נשיקה בין חברים" (1998), "מדגסקר" (2005), "לרוץ בשבילה (2007) ו"מדגסקר 2" (2008). בנוסף, הופיע במספר סדרות טלוויזיה אחרות, בהן "שנות הקסם", "פרקליטי אל איי", "רוק 30" ו"אחים לנשק".

ב-1998 ביים שווימר את סרטו הראשון, סרט הטלוויזיה "מאז שנפרדנו" (בו גם שיחק), וב-2007 ביים שווימר את סרט הקולנוע "Run, Fat Boy, Run".
באוקטובר 2008, שווימר שימש לראשונה כבמאי בהצגה "Fault Lines" בתיאטרון צ'רי לין בניו יורק. באוגוסט 2009, שיחק שווימר בתפקיד אורח בעונה השישית של הסדרה "הפמליה" בתפקיד עצמו.

ב-2010 ביים את הסרט "אמון", אשר זכה לביקורות חיוביות. בשנת 2012 שיחק ב־4 פרקים בסדרה הקומית "טיפול אונליין" ברשת שואוטיים בכיכובה של ליסה קודרו. בהמשך שב לככב בסרט האנימציה "מדגסקר 3: מקרקסים את אירופה".

ב-2016 גילם את דמותו של עורך הדין רוברט קרדשיאן ב"אמריקה נגד או. ג'יי. סימפסון", במסגרת הסדרה "סיפור פשע אמריקאי". באותה שנה כיכב בסדרה "להאכיל את המפלצת", דרמת פשע ברשת AMC, אשר בוטלה אחרי עונה אחת.

בשנת 2020 החל לככב בתפקיד הראשי בסדרה הקומית "סוכן חשאי", הפקה של רשת "סקיי" הבריטית.

במרץ 2022 נבחר להיות פרזנטור של בית ההשקעות "מיטב דש", ששינה את שמו ל"מיטב".

חיים אישיים
בתחילת שנות ה-2000 יצא שווימר עם הזמרת האוסטרלית נטלי אימברוליה ועם השחקנית הישראלית מילי אביטל. ביוני 2010 נישא שווימר בחשאי לחברתו מאז 2007, הצלמת הבריטית-יהודייה זואי באקמן. במאי 2011 נולדה לזוג בת בכורה. אולם ב-2017 הודיעו על פרידתם, והתגרשו בהמשך אותה שנה. שווימר הוא מנהל פעיל של המרכז לטיפול באונס בסנטה מוניקה, המתמחה בסיוע לקורבנות אונס בדייטים ואונס ילדים. הוא גם פעל למען חקיקה לאיסור סמים כמו רוהיפנול ו-GHB. בנובמבר 2011, הוא נתן לארגון הצדקה הסקוטי Children 1st אישור להקרין את סרטו "אמון" לציון היום העולמי למניעת התעללות בילדים ואלימות נגד ילדים.

אקטיביזם 
באוקטובר 2023, שווימר, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

פילמוגרפיה

קולנוע

טלוויזיה

קישורים חיצוניים

הערות שוליים 

ניו יורק: אישים
שחקני קולנוע וטלוויזיה יהודים אמריקאים
שחקני תיאטרון יהודים אמריקאים
מדבבים יהודים אמריקאים
במאי קולנוע יהודים אמריקאים
במאי טלוויזיה יהודים אמריקאים
במאי תיאטרון יהודים אמריקאים
בוגרי אוניברסיטת נורת'ווסטרן
אמריקאים ממוצא גרמני-יהודי
אמריקאים שנולדו ב-1966
חברים